**МОДЕЛ УГОВОРА O ЈАВНОЈ НАБАВЦИ ДОБАРА ЗА УНАПРЕЂЕЊЕ КОЛСКИХ И ПЕШАЧКИХ ПРИСТУПА ШКОЛАМА И ПРЕДШКОЛСКИМ УСТАНОВАМА - ПУ "ДУГА", ЈН 27/24**

Закључен између:

1. Општинске управе општине Аранђеловац, Венац слободе 10, Аранђеловац, ПИБ: 101486788, матични број 07184549, коју заступа руководилац Одељења за инвестиције и јавне набавке Ранка Фуртула, дипл.инж., у даљем тексту Наручилац ,

**2.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извршилац , *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе , ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_.*

**Члан1.**

Уговорне стране констатују:

* да је Наручилац на основу члана 52. Закона о јавним набавкама (''Сл. гласник РС'' бр. 91/2019 и 92/2023) и на основу позива за подношење понуда спровео отворени поступак јавне набавке број ЈН 27/24;
* да је Извршилац дана \*\*.\*\*.2024. године, електронски доставио понуду преко Портала јавних набавки и саставни је део овог уговора;
* да је Наручилац у складу са чл. 146. Закона о јавним набавкама, на основу понуде Извршиоца и Одлуке о додели уговора бр. 404-\*\*/2024-08 од \*\*.\*\*.2024. године, изабрао Извршиоца за закључење уговора о јавној набавци добара за унапређење колских и пешачких приступа школама и предшколским установама - ПУ "Дуга".

**Члан 2.**

Укупна вредност овог уговора је \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом, а јединичне цене су утврђене у понуди Извршиоца која је достављена путем Портала јавних набавки и заведена код Наручиоца под бројем \*\*\* од \*\*.\*\*.2024.год.

Уговорена јединична цена је фиксна и не може се мењати услед повећања цене елемената на основу којих је одређена. Осим вредности добара цена обухвата и све остале зависне трошкове Извршиоца.

Уколико обавезе доспевају у наредној буџетској години оне могу бити реализоване највише до износа средстава која ће бити одобрена за ту намену у тој буџетској години.

**Члан 3.**

Понуда са документацијом која је објављена на Порталу чини саставни део овог уговора.

**Члан 4.**

Извршилац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла, у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „без протеста”, роком доспећа „по виђењу” и роком важења 10 (десет) дана дужим од дана истека рока за коначно извршење посла.

**Члан 5.**

Уговор ће се извршити најкасније у року од 10 (десет) радних дана од дана потписивања уговора .

**Члан 6.**

Уколико Извршилац закасни са испоруком и уградњом добара из члана 1. овог уговора, обавезан је да за сваки дан закашњења плати Наручиоцу износ од 0,2% укупне вредности уговора, с тим да укупан износ уговорене казне не може прећи 5% уговорене вредности из члана 2. уговора.

Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене.

Право Наручилаца на наплату уговорне казне не утиче на право Наручиоца да захтева накнаду штете.

**Члан 7.**

Наручилац се обавезује да вредност добара утврђену према јединичним ценама из члана 2. овог уговора плати у складу са Законом о роковима измирења новчаних обавеза у комерцијалним трансакцијама у року од 45 дана.

Наручилац задржава право да динамику уплате средстава усклађује са ликвидношћу буџета општине Аранђеловац.

**Члан 8.**

Извршилац се обавезује :

- да се строго придржава мера заштите на раду;

- да по завршеном послу одмах обавести Наручиоца да је извршио испоруку и монтажу добара;

- да испуни све уговорене обавезе стручно, квалитетно, према важећим стандардима за ту врсту посла ;

- да обезбеди довољну радну снагу и благовремену испоруку уговореног материјала;

- да обезбеди безбедност свих лица, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извршења уговора;

- да омогући свакодневно вршење надзора;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извршење посла, замену набављеног или уграђеног материјала или убрзање монтаже;

- да сноси трошкове накнадних прегледа комисије уколико се утврде неправилности и недостаци.

**Члан 9.**

Извршилац одговара за материјалне недостатке добара које су она имала у часу преласка ризика на Наручиоца, без обзира да ли му је то било познато. Извршилац одговара и за оне материјалне недостатке који се појаве после преласка ризика на Наручиоца ако су последице узрока који је постојао пре тога.

Извршилац гарантује да добра која су предмет купопродаје немају никакве недостатке, тј. испоручени и уграђени материјал мора задовољавати услове квалитета прописане стандардима. Такође, посао мора бити извршен у складу са важећим прописима, техничким прописима и овим уговором.

**Члан 10.**

Приликом примопредаје, представник Наручиоца је дужан да испоручена добра на уобичајени начин прегледа и да своје примедбе о видљивим недостацима одмах саопшти овлашћеном лицу Извршиоца и прецизира природу недостатка, као и да позове овлашћено лице Извршиоца да и оно прегледа. Ако се након примопредаје покаже неки недостатак који се није могао открити уобичајеним прегледом (скривени недостатак), Наручилац је дужан да без одлагања о том недостатку писменим путем обавести Извршиоца.

**Члан 11.**

Уговорне стране сагласно утврђују да Наручилац има право раскида уговора, уколико се Извршилац не придржава преузетих обавеза у погледу квалитета испоручених добара и рокова испоруке.

Наручилац задржава право да једнострано раскине овај Уговор уколико испоручена добра не одговарају прописима или стандардима за ту врсту посла и квалитету наведеном у понуди, а Извршилац није поступио по примедбама Наручиоца.

Наручилац у случају из претходног става има право уновчити меницу за добро и благовремено извршење посла.

Наручилац може једнострано раскинути Уговор и у случају недостатка средстава за његову реализацију без обавезе накнаде штете.

Уговор се раскида писменом изјавом која садржи основ за раскид уговора и доставља се другој уговорној страни.

**Члан 12.**

Извршилац се обавезује да Наручиоцу надокнади сву евентуално насталу штету због неиспуњења услова квалитета испоручених добара.

**Члан 13.**

Извршилац за извршење уговора неће ангажовати подизвођаче.

*Или*

Извршилац ће преко подизвођaчa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ извршити део уговорa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a који износи укупно \_\_\_\_\_\_\_\_\_\_\_\_\_\_\_\_\_динaрa без порезa нa додaту вредност, тј. \_\_\_\_\_% од укупне вредности овог уговорa.

Извршилац у потпуности одговaрa Наручиоцу зa извршење уговорних обaвезa.

Уколико подизвођач захтева непосредно плаћање, Наручилац ће му платити за део уговора који је он извршио.

Уколико подизвођач не захтева непосредно плаћање, Наручилац ће након плаћања Извршиоцу затражити да му у року од 60 дана достави доказ и изјаву подизвођача да је извршено плаћање подизвођачевих потраживања.

Ако Извршилац aнгaжује кaо подизвођaчa лице које није нaведено у понуди и овом уговору, Наручилац ће реaлизовaти средство обезбеђењa и рaскинути уговор.

**Члан 14.**

Овај уговор се може мењати или раскинути уз обострану писaну сагласност уговорних страна.

Спорове из овог Уговора уговорне стране ће решавати споразумно, а спорове који не буду могли да се реше споразумно, решаваће Привредни суд у Крагујевцу као стварно и месно надлежни суд.

**Члан 15.**

Уговорне стране ће у свему поступати у складу са Законом о облигационим односима, Општим и Посебним узансама.

**Члан 16.**

Уговор је закључен у шест истоветних примерка од којих свака уговорна страна задржава по три примерка.

ИЗВРШИЛАЦ НАРУЧИЛАЦ

\_\_\_\_\_\_\_\_\_\_\_\_\_\_\_\_\_\_\_\_ \*\*\*\*\*\*\*\*\*\*\*\*\*\*\*\*\*\*

Ранка Фуртула